สวัสดีค่ะ พอดีหนูอยากสอบถาม คือหนูมีเพศสัมพันธ์กับแฟนตอนเป็นประจำเดือนวันแรก แล้วหลั่งใน แต่หนูกินยาคุมแบบแผง28เม็ดอยู่ค่ะ กินมาได้3-4เดือนแล้วค่ะ แล้วหนูมีปีกมดลูกแค่ข้างเดียว โอกาสท้องมีมากน้อยแค่ไหนคะ??
สวัสดีค่ะ หากทานยาคุมกำเนิดมา 3-4 เดือนแล้ว และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โอกาสในการตั้งครรภ์จึงถือว่ามีน้อยมากมากส่วนการที่มีปีกมดลูกเพียง 1 ข้าง อาจไม่ได้มีผลต่อการลดโอกาสในการตั้งครรภ์ลงค่ะ เพียงแต่หากยังทานยาคุมกำเนิดอยู่ โอกาสในการตั้งครรภ์ก็แทบไม่มีดังกล่าวไปค่ะ